Gandia mostra el seu suport al I Repte Esportiu en Bicicleta, Gandia-Madrid, Memorial Cristina Grau Talens
08 agost 2019

## Gandia mostra el seu suport al I Repte Esportiu en Bicicleta, Gandia-Madrid, Memorial Cristina Grau Talens08 agost 2019Última actualització: 14 juliol 2025

![](../gestion/img/CarolaWoodward_2365.JPG)  
  

La regidora delegada de Sanitat i Polítiques Saludables, Liduvina Gil; acompanyada pel ciclista José Luis Posado Brines han comparegut en roda de premsa aquest matí per presentar el I Repte Esportiu en Bicicleta, Gandia-Madrid, Memorial Cristina Grau Talens.  
  
Tal com ha explicat **Liduvina Gil**, José Luis Posado és un amant del ciclisme que ha organitzat aquest repte però que ja ha participat en altres similars per diversos punts de la geografia espanyola. "_Aquest repte porta el nom de la gandiana Cristina Grau perquè el que es pretén és homenatjar la seua figura_". L'edil ha explicat que Posado eixirà demà des de la plaça del Prado de Gandia a les 08.00 hores i que comptarà durant el seu recorregut amb "e_l suport moral de la ciutadania, ciclistes, Clubs ciclistes i l'AECC Gandia. Des d'ací volem emplaçar a totes aquelles persones que així ho desitgen a que acompanyen José Luis per demostrar el nostre suport i afecte_".  
  
Per la seua banda, **José Luis Posado** ha agraït a Liduvina Gil i l'Ajuntament de Gandia el suport al seu repte esportiu que el portarà des de Gandia a Madrid.  
El ciclista ha explicat que Cristina Grau va morir el 14 de juliol de 2018 mentre practicava ciclisme. "_Vull dedicar-li aquest repte a la que va ser durant cinc anys la meua parella i em va animar a continuar practicant aquest esport tan bonic. Vull convidar a totes les persones que vulguen assistir demà a l'eixida des de la plaça del Prado en un recorregut que finalitzarà a la Basílica Pontifícia de Sant Miguel de Madrid que era l'església que havíem triat per casar-nos_".  
  
Les etapes del repte seran les següents:  
· 2019.08.09: Gandia - Albacete - 184 km  
· 2019.08.10: Albacete - Tarancón 166 km  
· 2019.08.10: Tarancón - Madrid (Basílica Pontifícia de Sant Miguel) 97 km  
  
Durant la roda de premsa, Gil i Posado han informat que coincidint amb la celebració de la Setmana de la Mobilitat, el ciclista realitzarà xerrades a escoles i instituts on explicarà la seua experiència esportiva.